Publication: Magyar Közlöny
Issue: MK-1998-9 (Year: 1998, Number: 9)
Era: 1990-2004
Section: módosított 6/1997. (II. 12.) MKM rendeletben foglaltak
Paragraph Index: 153

1998. évi támogatás (ezer forint) 1998/9. szám hirdet a helyi önkormányzatok, önkormányzati társulások részére. A pályázat keretösszege: 130 millió forint. A pályázat célja: — a fiatalok segítése a demokráciában való jártasság elsajátításában, részvételük erősítése a gyermek és ifjúsági érdekegyeztető fórumok működtetésében, kötődésük erősítése lakóhelyükhöz; — a gyermekek és fiatalok korosztályi érdekeinek érvényesítését és védelmét elősegítő feladatok megtervezésének, összehangolásának és fejlesztésének támogatása. A pályázat további célja, hogy az ifjúsági korosztály minél szélesebb rétege ismerkedjen meg a demokratikusan működő helyi önkormányzatok tevékenységével, a helyi demokratikus fórumok céljaival, működésével. Elő kívánja mozdítani aktív részvételüket a helyi települési viszonyok alakításában, a korosztályi és szakmai érdekegyeztetésben. Pályázatot a helyi önkormányzatok (önkormányzati társulások) csak az alábbi kategóriákban nyújthatnak be: A) A fiatalokat segítő, koordinátori, referensi, illetve szaktanácsadói feladatkör feltételeinek megteremtése. B) A gyermek és ifjúsági döntés-előkészítő, érdekegyeztető fórumok feltételeinek — önkormányzati oldalról való — megerősítése, és az azt megalapozó helyzetelemzés, helyi ifjúságkutatás. C) A helyi sajátosságokra épülő, a felnőtt ifjúságsegítők és/vagy a kortárssegítők, valamint a civil szervezetek ifjúsági vezetői számára szervezett felkészítő (alapképző) programok indítása. A pályázatot — az önkormányzat képviselő-testülete nevében — a polgármester írja alá. (Önkormányzati társulás esetén annak székhelye szerint illetékes helyi önkormányzatának polgármestere, illetve a társulás képviseletére jogosult személy az aláíró.) Amennyiben egy önkormányzat több kategóriában kíván pályázni, azt a megfelelő betűjel feltüntetésével, külön adatlapon teheti meg. (Bármelyik hiánya a pályázat elutasításával jár együtt.) Támogatjuk a több településre — kistérségekre — is kiterjedő helyi programokat, modelleket; a megkezdett folyamatokat és az önerőt is tartalmazó pályázatokat. Továbbá: az 1997. évben beállított ifjúsági referensek, koordinátorok továbbfoglalkoztatását; a gyermek és ifjúsági szak-, jogi tanácsadói centrumok működését. Nem vehet részt az a pályázó, aki 1997. évi — e témában kiírt — pályázatával kapcsolatosan tájékoztatási kötelezettségének nem tett eleget. A pályázatokat a Gyermek és Ifjúsági Koordinációs Tanács által felkért szakértői bizottság bírálja el. A pályázatokat 1998. március 20-ig, 2 példányban kell elkészíteni a mellékelt adatlap felhasználásával. Az egyik példányt az illetékes megyei (fővárosi) TÁKISZ-nak kérjük elküldeni. A TÁKISZ-ok a megyei szinten összesített adatokat március 31-ig hálózaton továbbítják — a megadott program felhasználásával — a Belügyminisztérium Önkormányzati Gazdasági Főosztályára. A másik példányt a Miniszterelnöki Hivatal Gyermek és Ifjúsági Koordinációs Tanács Titkárságához (1055 Budapest, Kossuth tér 4., vagy 1357 Budapest Pf. 2) kérjük eljuttatni. A borítékra kérjük ráírni: „Önkormányzati pályázat”. A pályadíjban részesített helyi önkormányzatok listáját a ben, az Önkormányzatok Közlönyében és az Önkormányzati Tájékoztatóban tesszük közzé. A nyertes pályázók a program teljesítéséről 1998. december 31-ig írásos szakmai tájékoztatást adnak, melyet a Miniszterelnöki Hivatal Gyermek és Ifjúsági Koordinációs Tanács Titkárságához — külön értesítés nélkül — kérünk eljuttatni. Az elnyert támogatás felhasználásakor a Magyar Köztársaság 1998. évi költségvetéséről szóló 1997. évi CXLVI. törvény 19. §-ának (5) bekezdésében foglaltak az irányadóak. Kuncze Gábor s. k., Dr. Koncz István s. k., belügyminiszter címzetes államtitkár, a Gyermek és Ifjúsági Koordinációs Tanács titkára 1998/9. szám 1998/9. szám

Source: https://magyarkozlony.hu/hivatalos-lapok/82e90b42e61de6e8c88f1ddfa58247ab5007e560/dokumentumok/23d8e5096796bc8dfad192c7c56289d55013188a/letoltes